User:Jamshedul Alam Author

ছোটবেলায় আমার এক আন্টি আমাকে বলতো ধ্বংসাত্মক, কারণ আমি কোনো শোপিস বা কোনো জিনিস হাত দিয়ে ধরলেই ভেঙ্গে ফেলতাম, আমার এখন যে বয়স আন্টির বয়স তখন এর চেয়েও  কম ছিলো, আন্টি হয়তো না বুঝেই বলতো, কিন্তু আমার মন অনেক খারাপ হইতো, আমি একা একা আন্টিদের বাসার পিছনের দিকে বারান্দায় গিয়ে কান্না করতাম!

বড় হয়ে দেখলাম আন্টির কথাই ঠিক, আমি আসলেই ধ্বংসাত্মক, যার সাথে খাতির হয় তার সাথেই খাতির নষ্ট হয়ে যায়, আমার ধ্বংসাত্মক স্বভাবে কারণে তাদের আশেপাশের কাছের মানুষদের সাথে তাদের সম্পর্ক খারাপ হয়, তাই দিনশেষে বাধ্য হয়ে আমার সাথেই তাদের সম্পর্কটা শেষ করে দেই, এক্ষেত্রে আমি তাদের ভোগান্তি পোহাতে দেই না, আমি নিজেই ইতি টেনে দেই!

সারারাত একসাথে গল্প করে ভোর কাটিয়ে দেওয়া মানুষের কাছেও আমি বিরক্তিকর হয়েছি, বাকেট লিস্টের ইচ্ছা পূরণ করে দেওয়া মানুষের কাছ থেকে আমি বিনিময়ে অভিশাপ পেয়েছি, আমি যে অনেক ভালো মানুষ এমন না কিন্তু যাদের পছন্দ করেছি স্বজ্ঞাতে তাদের কখনো কোনো ক্ষতি করি নাই, কষ্ট তো গোলাপ ফুল ধরতে গেলে কাঁটার আঘাতেও মানুষ পায়!

ভালোবাসার মানুষ, ভালোলাগার মানুষ, কাছের মানুষ এসব শব্দ ডিকশনারি থেকে বাদ দিয়ে দিয়েছি। কারণ কারো জীবনে এইসব হওয়ার যোগ্যতা কিংবা সৌভাগ্য কোনোটাই আমার নেই। এখন কিছু খাতিরের মানুষ আছে, তাদেরকেও আমার ধ্বংসাত্মক প্রভাব থেকে বাঁচাতে হবে।

আমাকে ২০১৭ সালে একজন বলেছিলো যে আপনি লোনলি না, আপনি লোনার। আজকে আমি বলছি, proud to be a loner :)